ส่วนที่ 1

ข้อมูลสรุป (Executive Summary)

-   บริษัท บริการเชื้อเพลิงการบินกรุงเทพ จำกัด (มหาชน) หรือ Bangkok Aviation Fuel
    Services Public Company Limited (“BAFS”)
    เป็นบริษัทเพียงรายเดียวที่ได้รับอนุมัติจากรัฐบาลไทยให้จัดตั้งขึ้นเมื่อ 22 พฤศจิกายน 2526
    เพื่อดำเนินธุรกิจจัดเก็บและให้บริการเติมน้ำมันเชื้อเพลิงแก่อากาศยานทุกเที่ยวบิน ณ
    ท่าอากาศยานนานาชาติกรุงเทพ (ท่าอากาศยานดอนเมือง) อย่างครบวงจร
    ทั้งระบบส่งน้ำมันอากาศยานผ่านท่อแบบ Hydrant (Hydrant) ระบบคลังน้ำมันอากาศยาน
    (Depot) และระบบเติมน้ำมันอากาศยาน (Intoplane)

-   ณ 30 ธันวาคม 2526 บริษัทฯ จัดตั้งขึ้นด้วยทุนจดทะเบียน 80 ล้านบาท และ ณ 28 กันยายน
    2538 ได้จดทะเบียนแปรสภาพเป็นบริษัทมหาชน พร้อมทั้งเพิ่มทุนจดทะเบียนเป็น 340 ล้านบาท
    และต่อมาเมื่อวันที่ 20 พฤษภาคม 2548 ได้เพิ่มทุนจดทะเบียนเป็น 425 ล้านบาท
    โดยปัจจุบันเรียกชำระแล้ว 424.998 ล้านบาท

-   ปัจจุบัน ผู้ถือหุ้นรายใหญ่ประกอบด้วย บมจ. การบินไทย บมจ. ท่าอากาศยานไทย
    และบริษัทผู้ค้าน้ำมันรายใหญ่ ได้แก่ บมจ.ปตท. บมจ. เอสโซ่ ประเทศไทย บจก.
    เชลล์แห่งประเทศไทย บจก. น้ำมันคาลเท็กซ์ (ไทย) บจก. แอร์ โททาล (ประเทศไทย)
    และ ExxonMobil Aviation Inc.

-   บริษัทฯ ให้บริการเติมน้ำมันอากาศยานแก่เครื่องบินของสายการบินต่างๆ
    ในท่าอากาศยานดอนเมือง โดยผู้ว่าจ้าง คือ บริษัทผู้ค้าน้ำมันต่างๆ
    ซึ่งส่วนใหญ่เป็นผู้ถือหุ้นของบริษัทฯ (สายการบินที่บริษัทฯ
    ให้บริการเติมน้ำมันจะเป็นลูกค้าของบริษัทผู้ค้าน้ำมันเหล่านี้) โดยน้ำมันเชื้อเพลิงที่บริษัทฯ
    เติมให้แก่เครื่องบินจะถูกจัดเตรียมและส่งมอบโดยบริษัทผู้ค้า
    น้ำมัน ซึ่งจะส่งน้ำมันเชื้อเพลิงมาเก็บรักษาที่คลังน้ำมันอากาศยานของบริษัทฯ ทั้งนี้
    รายได้ของบริษัทฯ จากการบริการเติม
    น้ำมันให้แก่สายการบินจะได้รับในรูปของเงินเหรียญสหรัฐ
    ซึ่งจะได้รับชำระจากบริษัทผู้ค้าน้ำมันที่เป็นผู้ว่าจ้าง

-   บริษัทฯ ได้รับการรับรองระบบคุณภาพมาตรฐานสากล ISO 9001 Version 2000
    โดยสถาบันรับรองนานาชาติ บูโรเวอริตัส (BVQI)
    รับรองว่าเป็นบริษัทที่ให้บริการที่มีคุณภาพได้มาตรฐานสากล ตั้งแต่วันที่ 8 กุมภาพันธ์ 2545
    เป็นต้นมา
    และได้รับรางวัลสถานประกอบการดีเด่นด้านความปลอดภัยอาชีวอนามัยและสิ่งแวดล้อม
    ระดับประเทศ 6 ปีซ้อน

-   ณ วันที่ 27 พฤศจิกายน 2539 บริษัทฯ เข้าร่วมลงทุนในอัตราร้อยละ 45 ในบริษัท
    ไทยเชื้อเพลิงการบิน จำกัด
    ซึ่งเป็นบริษัทที่ได้รับอนุญาตให้ดำเนินการให้บริการระบบส่งน้ำมันอากาศยานผ่านท่อแบบ
    Hydrant ที่ท่าอากาศยานสุวรรณภูมิ จากบริษัท ท่าอากาศยานสากลกรุงเทพแห่งใหม่ จำกัด
    (บทม.) และต่อมาในวันที่ 26 สิงหาคม 2546 บริษัทฯ ได้ซื้อหุ้นเพิ่มเติมส่งผลให้บริษัทฯ
    เป็นผู้ถือหุ้นในอัตราร้อยละ 90

-   ณ วันที่ 21 พฤศจิกายน 2546 บริษัทฯ ได้รับการคัดเลือกให้เป็น 1 ใน 2
    บริษัทที่ได้รับสัมปทานในการให้บริการเติมน้ำมันอากาศยาน ณ ท่าอากาศยานสุวรรณภูมิ

-   ณ วันที่ 23 มีนาคม 2547 บริษัทฯ เข้าลงทุนในบริษัท เจพี-วัน แอสเซ็ท
    จำกัดในอัตราร้อยละ 50 โดยการร่วมลงทุนในโครงการนี้ของบริษัทฯ
    เป็นการขยายขอบเขตการดำเนินธุรกิจ
    ให้ครอบคลุมถึงการขนส่งน้ำมันอากาศยานมายังคลังน้ำมันของบริษัทฯที่ท่าอากาศยานสุวรรณภูมิ

-   บริษัทฯ และบริษัทในเครือ ดำเนินการก่อสร้างโครงการระบบคลังน้ำมันอากาศยาน
    ระบบส่งน้ำมันอากาศยานผ่านท่อแบบ Hydrant การให้บริการเติมน้ำมันเชื้อเพลิงอากาศยาน
    สำหรับท่าอากาศยานสุวรรณภูมิ รวมทั้ง ท่อขนส่งน้ำมันอากาศยาน
    เส้นทางมักกะสัน-ท่าอากาศยานสุวรรณภูมิ เสร็จสิ้นแล้ว โดยจะทดสอบระบบในเดือนมีนาคม –
    มิถุนายน 2549 และจะแล้วเสร็จพร้อมให้บริการในเดือนมิถุนายน 2549

-   ในการประกอบธุรกิจของบริษัทฯ บริษัทฯ มีปัจจัยความเสี่ยงทางธุรกิจ
    ความเสี่ยงจากการดำเนินงาน และความเสี่ยงทางการเงิน
    ดังรายละเอียดในหัวข้อปัจจัยความเสี่ยง

-   ผลประกอบการปี 2548 บริษัทฯมีกำไรสุทธิ 417.6 ล้านบาท สูงกว่ากำไรสุทธิปี 2547 ที่
    363.5 ล้านบาท อยู่ถึงร้อยละ 14.9
    ทั้งนี้เป็นผลมาจากการเติบโตของปริมาณน้ำมันที่ให้บริการในอัตราร้อยละ 2.8
    ซึ่งเป็นอัตราการเติบโตตามปกติของธุรกิจการบิน และการปรับเพิ่มค่าบริการขึ้นในอัตราร้อยละ
    10 ในเดือนพฤศจิกายน 2547

-   ณ สิ้นปี 2548 บริษัทฯ และบริษัทย่อยมีสินทรัพย์รวม 6,649.92 ล้านบาท
    เพิ่มขึ้นจากปีก่อนในอัตราร้อยละ 45.45และมีหนี้สินรวม 4,213.69 ล้านบาท
    เพิ่มขึ้นในอัตราร้อยละ 66.55 คิดเป็นอัตราส่วนหนี้สินต่อทุน 1.73 : 1 เท่า
    โดยทั้งสินทรัพย์และหนี้สินของบริษัทฯและบริษัทย่อยเพื่มขึ้นมากจากปีที่ผ่านมา
    เนื่องจากการลงทุนในโครงการต่างๆที่ท่าอากาศยานสุวรรณภูมิ
    ซึ่งมีแหล่งเงินทุนจากเงินกู้ยืมระยะยาวจากสถาบันการเงิน
    โดยบริษัทฯมีนโยบายทางการเงินในการรักษาระดับอัตราส่วนหนี้สินต่อทุนไว้ไม่ให้เกิน 2 : 1
    เท่า